পার্বতীপুর  <দিনাজপুর নিউজ ডট কম> ॥ আগামী ছয় মাসের জন্য দিনাজপুরের পার্বতীপুর পৌরসভার নির্বাচন স্থগিত করেছে হাইকোর্ট। নির্বাচনের অর্ন্তভূক্তি এলাকা বাদ দিয়ে নির্র্বাচনের আয়োজন করায় রিট পিটিশনের আবেদনের প্রেক্ষিতে এই নির্বাচন স্থগিত করা হয়েছে।  জানা যায়, পার্বতীপুর পৌরসভার আয়তন বাড়িয়ে রামপুর, সরকারপাড়া, হুগলীপাড়া, বৃত্তিপাড়া, ভোটগাছ, হলদীবাড়ী, ডাঙ্গাপাড়া ও খামার জগন্নাথপুর গ্রাম সমূহ অন্তর্ভূক্ত করা হয়। কিন্তু অন্তর্ভূক্তি এলাকা বাদ দিয়ে নির্বাচন আয়োজনের ব্যবস্থা করলে এলাকার ১০ ব্যক্তি হাইকোর্টে এ রিট পিটিশন করেন।  এদিকে, নির্বাচন স্থগিতের খবর দ্রুত পৌরসভার আনাচে কানাচে ছড়িয়ে পড়লে প্রার্থীসহ সাধারন কর্মীরা মুষড়ে পড়েন। ফলে সকল জল্পনা কল্পনা আর আশা ভরসা ম্লান হয়ে যায় পৌরবাসীর।  পার্বতীপুর রিটার্নিং অফিসার ও উপজেলা নির্বাহী অফিসার মুজিব-উল-ফেরদৌস জানান, পার্বতীপুর উপজেলার ৩ নং রামপুর ইউপির দক্ষিণ রামপুর সরকারপাড়া গ্রামের আলহাজ্ব আব্দুল মান্নান সরকারের পুত্র মাহবুবুর রহমানসহ ১০ জন সমপ্রসারিত পৌর এলাকা নিয়ে নির্বাচন করার আবেদন করে মহামান্য হাইকোর্টে গত ৬ ডিসেম্বর একটি রিট পিটিশন দায়ের করেন। রিট পিটিশন নং ৯৬৫৭।  রবিবার (১২ ডিসেম্বর) বিজ্ঞ বিচারক মোঃ মিফ্u200cতাদ্দীন চৌধুরী ও বিজ্ঞ বিচারক জাহাঙ্গগীর হোসেন এর বেঞ্চে শুনানি অনুষ্ঠিত হয়। রোববার সন্ধ্যা ৬ টায় পার্বতীপুর উপজেলা নির্বাহী অফিসারের নিকট বাংলাদেশ সুপ্রিম কোর্টের এ্যাডঃ মোঃ ইকবাল হোসেন স্বাক্ষরিত ফ্যাক্স বার্তা এসে পৌছায়।